
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 849 


11 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση ομάδας ελέγχου για τη διενέργεια ελέγχου 
στο Επιχειρησιακό Πρόγραμμα «Τουρισμός» στα 


πλαίσια του Ευρωπαϊκού Κοινωνικού Ταμείου. 1 

Δωρεάν διελεύσεις σκαφών από τον Ισθμό της Κόριν¬ 
θου . 2 

Ανάθεση στο Ερευνητικό Πανεπιστημιακό Ινστιτούτο 
Αστικού Περιβάλλοντος και Ανθρώπινου Δυναμι¬ 
κού του Παντείου Πανεπιστημίου του έργου της κα¬ 
τάρτισης του Προϋπολογισμού Φορολογικών Δα¬ 
πανών του έτους 2001. 3 


Αύξηση της χορηγούμενης εφάπαξ αποζημίωσης των 
υπαλλήλων του Ταμείου Λαϊκών Αγορών (Τ.Λ.Α.).. 4 

Σύσταση στη Δ/νση Μελετών Έργων Οδοποιίας, Γρα¬ 
φείων: α) Κυκλοφορίας και β) Φωτεινής Σηματοδό¬ 
τησης και Τηλεματικής για την εξυπηρέτηση της 
διεξαγωγής της κυκλοφορίας κατά τη διεξαγωγή 
των Ολυμπιακών Αγώνων του 2004 («Γραφείο Κυ¬ 
κλοφορίας 2004», «Γραφείο Φωτεινής Σηματοδό¬ 


τησης και Τηλεματικής 2004»). 5 

Σύσταση - Συγκρότηση Β' Πρωτοβάθμιου Υπηρεσια¬ 
κού Συμβουλίου γιατρώντου ΙΚΑ. 6 

Αναγνώριση δαπάνης αγοράς φαρμάκων από το Εξω¬ 
τερικό . 7 

Συγκρότηση ομάδας Διοίκησης Έργου στο Υπουργείο 
Δικαιοσύνης. 8 


ΑΠΟΦΑΣΕΙ Σ 

Αριθ. 2/46836 (1) 

Σύσταση ομάδας ελέγχου για τη διενέργεια ελέγχου στο 
Επιχειρησιακό Πρόγραμμα «Τουρισμός» στα πλαίσια 
του Ευρωπαϊκού Κοινωνικού Ταμείου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2187/94 «Ειδικό Συντονιστικό 
Όργανο Ελέγχου των προγραμμάτων που χρηματοδο¬ 


τούνται από την Ε.Ε.», όπως τροποποιήθηκε με το άρθρο 
17του Ν. 2592/98 (ΦΕΚ57Α/18.3.98). 

β) Του Ν.2081/92 «Ρύθμιση του θεσμού των Επιμελητη¬ 
ρίων κλπ. (Α' 154). 

γ) Του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται απάτην ΕΈ.» (Α'219). 

2. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 571 /Β’). 

3. Την αριθμ. 16326/ΔΙΟΕ 318/19.4.2000 απόφαση ανά¬ 
θεσης αρμοδιοτήτων του Υπουργού Εθνικής Οικονομίας 
στους Υφυπουργούς Εθνικής Οικονομίας (ΦΕΚ 566/Β’). 

4. Την αριθμ. 80027/8.5.2000 απόφαση ανάθεσης αρ¬ 
μοδιοτήτων του Υπουργού Εργασίας και Κοιν.Ασφαλίσε¬ 
ων στους Υφυπουργούς Εργασίας και Κοιν. Ασφαλίσεων 
(ΦΕΚ610/Β/9.5.2000). 

5. Την κοινή απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1-997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β/7.11.97). 

6. Την αριθμ. 46/22.2.2000 απόφαση του Ε.Σ.Ο.Ε. για τη 
διενέργεια ελέγχου στο Ε.Π. «Τουρισμός». 

7. Την απόφαση Ε(96) 482/24.4.96 που αφοράτην έγκρι¬ 
ση του Πολυταμειακού Επιχειρησιακού Προγράμματος 
Τεχνικής Βοήθειας και την αριθμ. 8287/7.3.97 απόφαση 
του Υφ. Εθνικής Οικονομίας. 

8. Την αριθμ. 25102/ΔΕΦΕ 1393/12.6.96 απόφαση του 
Υπ. Εθνικής Οικονομίας. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη για αμοιβή των ελεγκτών, η 
οποία βαρύνει τον ΚΑΕ 0515 φορέα 140 του Υπουργείου 
Οικονομικών ύψους 127.500 δρχ. περίπου, ενώ οι δαπά¬ 
νες μετακίνησης και διαμονής θα βαρύνουντις πιστώσεις 
του Ε.Π Τεχνικής Βοήθειας Κ.Π.Σ και η ημερήσια αποζη¬ 
μίωση την από 12.6.96 σύμβαση. 

10. Την ανάγκη ουσιαστικού ελέγχου στο Επιχειρησια¬ 
κό Πρόγραμμα «Τουρισμός» στα πλαίσια ελέγχου των 
προγραμμάτων που χρηματοδοτούνται από την Ευρ. 
Ένωση, σύμφωνα με τις διατάξεις του Καν. 2064/97, με τη 
συμμετοχή υπαλλήλων του ΥΠΕΘΟ καιτου Υπ. Εργασίας 

και Κοιν. Ασφαλίσεων, σύμφωνα μετηνπαρ. 5του άρθρου 
2του Π.Δ. 393/94. 

11. Το πρόγραμμα ελέγχων 2000 του ΕΣΟΕ, αποφασί¬ 
ζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Ε.Π. «Τουρισμός» και ορίζουμε ως 
μέλη της ομάδας τους εξής: 

α. Μαυρίκου Μαρία, υπάλληλο του Γ.Λ.Κ. 

β. Γινατζή Θεοδώρα, υπάλληλο του Υπουργείου Εργα¬ 
σίας και Κοιν. Ασφαλίσεων 

γ. Μπαλάσκα Μιράντα, υπάλληλο του Γ.Λ.Κ. 

2. Ο έλεγχος θα διενεργηθεί στην Κρήτη, και συγκεκρι¬ 
μένα σε φορείς που θα επιλεγούν, οι οποίοι υλοποιούν 
ενέργειες στα πλαίσια του Ε.Π «Τουρισμός» και χρηματο¬ 
δοτούνται από το Ευρωπαϊκό Κοινωνικό Ταμείο. 

3. Έργο της Ελεγκτικής Ομάδας είναι η διενέργεια 
ελέγχου στο παραπάνω αναφερόμενο πρόγραμμα και συ¬ 
γκεκριμένα: 

α) η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις και της ύπαρξης επαρκούς διαδρομής ελέγχου. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

5. Ο έλεγχος θα διεξαχθεί από 7.7.2000 μέχρι και 
14.7.2000 στον Ελληνικό Οργανισμό Τουρισμού (ΕΟΤ) 
και στις έδρες των φορέων που θα επιλεγούν, στην Κρή¬ 
τη. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 5 του προοιμίου 
απόφαση αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

X. ΠΑΧΤΑΣ Γ. ΔΡΥΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. 2/23684/0025 ( 2 ) 

Δωρεάν διελεύσεις σκαφών από τον Ισθμό της Κορίνθου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1067/80 «Περί συ- 
στάσεως Ανωνύμου Εταιρείας προς εκμετάλλευση της 
Διώρυγας της Κορίνθου». 

2. Τις διατάξεις της αριθμ. 2084583/11690 (ΦΕΚ 1179/ 
Β/31.12.96) απόφασης των Υπουργών Εθνικής Οικονο¬ 
μίας και Οικονομικών και του Υφυπουργού Οικονομικών 
περί προσαρμογής τροποποιημένου καταστατικού της 
Ανώνυμης Εταιρείας με την επωνυμία «Ανώνυμη Εταιρεία 


Διώρυγας Κορίνθου» (ΑΕΔΙΚ) στις διατάξεις του Ν. 
2414/96. 

3. Την αριθ. 1039386/441 /Α0006/21.4.2000 (ΦΕΚ571 Β’) 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Τα αιτήματα του Πανελληνίου Ομίλου Ιστιοπλοΐας 
Ανοικτής θαλάσσης, του Ιστιοπλοϊκού Ομίλου Κερκύρας 
και του του Ναυταθλητικού Ομίλου Τζιτζιφιών Καλλιθέας 
για δωρεάν διελεύσεις από τη Διώρυγα των σκαφών που 
θα συμμετάσχουν σε ιστιοπλοϊκούς αγώνες. 

5. Το έγγραφο με αριθμό 486/10.5.2000 της ΑΕΔΙΚ στο 
οποίο αναφέρεται ότι το Δ.Σ. της εταιρείας αποφάσισε να 
εισηγηθεί τη δωρεάν διέλευση των σκαφών που θα συμ¬ 
μετάσχουν σε ιστιοπλοϊκούς αγώνες, αποφασίζουμε: 

Εγκρίνουμε τη δωρεάν διέλευση από τον Ισθμό της Κο¬ 
ρίνθου των σκαφών που θα συμμετάσχουν στους παρα¬ 
κάτω αγώνες: 

α. Του Πανελληνίου Ομίλου Ιστιοπλοΐας Ανοικτής Θα¬ 
λάσσης στο «37ο ΡΑΛΛΥ ΑΙΓΑΙΟΥ» από 7.7 έως 13.7.2000 
και από 25.7. έως 31.7.2000. 

β. Του Ιστιοπλοϊκού Ομίλου Κερκύρας στη «ΔΙΕΘΝΗ 
ΙΣΤΙΟΠΛΟΪΚΗ ΕΒΔΟΜΑΔΑ ΙΟΥΝΙΟΥ» από 30.7. έως 
4.8.2000 και από 15.8. έως 22.8.2000. 

γ. Του Ναυταθλητικού Ομίλου Τζιτζιφιών Καλλιθέας 
στον «6ο ΔΙΕΘΝΗ ΙΣΤΙΟΠΛΟΪΚΟ ΑΓΩΝΑ ΚΥΚΛΑΔΕΣ 
2000» από 26-30.6. και από 10- 16.7.2000. 

Από την ως άνω απόφαση δεν προκαλείται δαπάνη στον 
Κρατικό Προϋπολογισμό, θα επέλθει όμως εφάπαξ απώ¬ 
λεια των εσόδων της ΑΕΔΙΚ, το ύψος της οποίας εξαρτά- 
ται από τον αριθμό των σκαφών που θα συμμετάσχουν 
στους αγώνες. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 23 Ιουνίου 2000 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. 2/46842/0095 ( 3 ) 

Ανάθεση στο Ερευνητικό Πανεπιστημιακό Ινστιτούτο 
Αστικού Περιβάλλοντος και Ανθρώπινου Δυναμικού 
του Παντείου Πανεπιστημίου του έργου της κατάρτι¬ 
σης του Προϋπολογισμού Φορολογικών Δαπανών του 
έτους 2001. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2286/95 (ΦΕΚ 19/Α/1.2.1995) «Προμήθειες του 
Δημόσιου τομέα και ρυθμίσεις συναφών θεμάτων». 

2. Το Π.Δ. 394/96 (ΦΕΚ 266/Α/4.12.96) «Κανονισμός 
Προμηθειών Δημοσίου». 

3. Το Ν. 2362/95 (ΦΕΚ Α/27.11.95) «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις». 

4. Το Π.Δ. 370/95 (ΦΕΚ 199/Α/14.4.95) «Προσαρμογή 
της Ελληνικής νομοθεσίας περί κρατικών προμηθειών 
προς το κοινοτικό δίκαιο». 

5. Το Π.Δ. 284/88 «Περί Οργανισμού του Υπουργείου Οι¬ 
κονομικών», όπως τροποποιήθηκε με το Π.Δ. 79/90. 

6. ΤοΝ. 1642/86 «Περί Φ.Π.Α.». 

7. Τηναριθμ. 1039386/441/Α0006/21.4.-2000 κοινή από¬ 
φαση του Πρωθυπουργού και του Υπουργού Οικονομι¬ 
κών περί ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

8. Το αριθμ. 2/42161/0095/5.6.2000 έγγραφο της Δ20 
-Προϋπολογισμού για την αναγκαιότητα κατάρτισης 
προϋπολογισμού φορολογικών δαπανών (Σχετ. αρθρ. 59 
του Ν. 2214/94). 

9. Την ανάγκη ανάθεσης του έργου στο Πάντειο Πανε¬ 
πιστήμιο, το οποίο είχε αναλάβει στο παρελθόν παρόμοιο 
έργο. 

10. Το από 8.6.2000 έγγραφο του Παντείου Πανεπιστη¬ 
μίου, με το οποίο αποδέχεται την ανάληψη του έργου, 
αποφασίζουμε: 

Την ανάθεση στο Ερευνητικό Πανεπιστημιακό Ινστιτού¬ 
το Αστικού Περιβάλλοντος και Ανθρώπινου Δυναμικού 
του Παντείου Πανεπιστημίου του έργου της κατάρτισης 
του Προϋπολογισμού Φορολογικών Δαπανών του έτους 
2001 (Σχετ. άρθρ. 1 παρ. VII του Ν. 2286/95). 

Το συνολικό κόστος του έργου θα ανέλθει στο ποσό των 
έξι εκατομμυρίων εννιακοσίων σαράντα χιλιάδων επτακο¬ 
σίων εξήντα δραχμών (6.940.760) συμπεριλαμβανομένου 
και του ΦΠΑ, ήτοι (5.882.000 + 1.058.760 = 6.940.760) και 
θα βαρύνει την πίστωση του φορέα 23-140 και ΚΑΕ 0873 
του προϋπολογισμού εξόδων του οικ. έτους 2000. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. Α2-2111 ( 4 ) 

Αύξηση της χορηγούμενης εφάπαξ αποζημίωσης των 
υπαλλήλωντου Ταμείου Λαϊκών Αγορών (Τ.Λ.Α.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Π.Δ. 397/88 «Οργανισμός του Υπ. Εμπορίου», 
όπως τροποποιήθηκε και ισχύει. 

γ) Του Π.Δ. 489/87 «Οργανισμόςτου Τ.Λ.Α.». 

δ) Του Α.Ν. 1470/38 «Περί Οργανισμού του Τ.Λ.Α. Αθη¬ 
νών- Πειραιώς και Περιχώρων», όπως τροποποιήθηκε και 
ισχύει. 

ε) Του Ν. 4153/61 «Περί αντικατάστασης της παραγρά¬ 
φου 5του άρθρου 12του Ν. 1470/38. 

στ) Του Ν. 169/75 «Περί συμπληρώσεως του Ν. 
1470/38». 

ζ) Της παραγράφου 2 του άρθρου 22 του Ν. 2339/95 
«Τροποποίηση και συμπλήρωση του Ν. 2190/20 «Περί 
Ανωνύμων Εταιρειών». 

2. Την με αριθμό Φ 215/331/16.3.2000 (ΦΕΚ368/Β/2000) 
απόφαση του Υπ. Εργασίας και Κοινωνικών Ασφαλίσεων. 

3. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 


4. Το απόσπασμα πρακτικού 19/9.5.2000 (θέμα 2ο) πρά¬ 
ξης του Δ.Σ. του Ταμείου Λαϊκών Αγορών. 

5. Την με αριθμό 303/3.5.2000 κοινή απόφαση των Πρω¬ 
θυπουργού και του Υπ. Ανάπτυξης «Περί ανάθεσης αρμο¬ 
διοτήτων στους Υφυπουργούς Ανάπτυξης». 

6. Το γεγονός ότι από τις ρυθμίσεις της παρούσας δεν 
προκαλείται επιβάρυνση του Κρατικού Προϋπολογισμού, 
αποφασίζουμε: 

Για τους υπαλλήλους του Ταμείου Λαϊκών Αγορών που 
συνταξιοδοτήθηκαν από 1.1.2000 και μετά το ύψος της 
αποζημίωσης, όπως αυτή προσδιορίζεται με τις διατάξεις 
του Ν. 4153/61,169/75 και 2339/95 αυξάνεται κατά ποσο¬ 
στό 3%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2000 

Η ΥΦΥΠΟΥΡΓΟΣ 

Μ.ΑΠΟΣΤΟΛΑΚΗ 
-♦- 

Αριθ. ΔΟ/οικ/1/151 /Φ 1094 (5 ) 

Σύσταση στη Δ/νση Μελετών Έργων Οδοποιίας, Γ ραφεί¬ 
ων: α) Κυκλοφορίας και β) Φωτεινής Σηματοδότησης 
και Τηλεματικής για την εξυπηρέτηση της διεξαγωγής 
της κυκλοφορίας κατά τη διεξαγωγή των Ολυμπιακών 
Αγώνων του 2004 («Γραφείο Κυκλοφορίας 2004», 
«Γραφείο Φωτεινής Σηματοδότησης και Τηλεματικής 
2004»), 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α) Του άρθρου 2 παρ. 4του Ν. 51/1975 (ΦΕΚ 125 Α'/75) 
«περί αναδιοργανώσεως των δημοσίων πολιτικών υπηρε¬ 
σιών». 

β) Του άρθρου 23 του Ν. 1558/85 (ΦΕΚ 137 Α'/75) «Κυ¬ 
βέρνηση και Κυβερνητικά Όργανα». 

γ) Του άρθρου 20 του Ν. 2503/97 (ΦΕΚ 107 Α730.5.97). 

δ) Του Π.Δ. 69/1988 (ΦΕΚ28 Α'/88) «Οργανισμόςτης Γε¬ 
νικής Γραμματείας Δημοσίων Έργων». 

ε) Του άρθρου 2 του Π.Δ. 167/1992 (ΦΕΚ 78 Α'/92) και 
του άρθρου 1 του Π.Δ. 293/91 (ΦΕΚ103 Α/91). 

2. Τις διατάξεις του άρθρου 52 του Κ.Ο.Κ., που κυρώ¬ 
θηκε με το Νόμο 2696/99 (ΦΕΚ 57 Α'/23.3.99) και που ανα- 
φέρεται σε μέτρα ρύθμισης της οδικής κυκλοφορίας. 

3. Τις διατάξειςτου άρθρου 4παρ. 11 του Ν. 2819/2000 
«Ίδρυση Εταιρείας Ολυμπιακό Χωριό 2004, προστασία 
Ολυμπιακών Συμβόλων και Σημάτων και άλλες διατάξεις» 
(ΦΕΚ 84 Α'/15.3.2000). 

4. Την με αριθμό 18/22.4.2000 πράξη του Υπουργικού 
Συμβουλίου (ΦΕΚ 125 Α'/2000) με την οποία ανατίθεται η 
μελέτη και κατασκευή των συγκοινωνιακών έργων βελ¬ 
τίωσης των κυ κλοφοριακών συνθηκών του Λεκανοπεδίου 
Αττικής και εξυπηρέτησης των αθλητικών εγκαταστάσε¬ 
ων για τη διεξαγωγή των Ολυμπιακών Αγώνων του 2004 
στο Υπουργείο Περιβάλλοντος, Χωροταξίας και Δημο¬ 
σίων Έργων. 

5. Το Π.Δ. υπ’ αριθμ. 159/2000 (ΦΕΚ 139 Α73.6.2000) 
«Σύσταση Ειδικής Υπηρεσίας Δημοσίων Έργων για τη 
Μελέτη και Κατασκευή Ειδικών Συγκοινωνιακών έργων 
του Λεκανοπεδίου Απικής» («ΕΥΔΕ/ΕΣΕΑ»). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


6. Την ανάγκη του ελέγχου και διαχείρισης της κυκλο¬ 
φορίας κατά τη διάρκεια διεξαγωγής των Ολυμπιακών 
Αγώνων 2004 στα πλαίσια της γενικότερης διεξαγωγής 
της κυκλοφορίας στο Λεκανοπέδιο της Αττικής. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Συνιστούμε στη Δ/νση Μελετών Έργων Οδοποιίας τα 
ακόλουθα γραφεία, αρμόδια για τον έλεγχο και διαχείρι¬ 
ση της κυκλοφορίας στα πλαίσια διεξαγωγής των Ολυ¬ 
μπιακών Αγώνων 2004, που θα βρίσκονται σε άμεση και 
συνεχή επαφή μετην«ΕΥΔΕ/ΕΣΕΑ»: 

1) Γραφείο Κυκλοφορίας με την ονομασία «Γραφείο 
Κυκλοφορίας 2004» και με αντικείμενο: 

α) Τον έλεγχο και έγκριση από κυκλοφοριακή και μόνο 
άποψη των μελετών συγκοινωνιακών έργων που αφορούν 
στο αντικείμενο της «ΕΥΔΕ/ΕΣΕΑ», σε συνεχή συνεργα¬ 
σία με την Υπηρεσία αυτή. 

β) Τον έλεγχο και έγκριση των μέτρων καθώς και των με¬ 
λετών διαχείρισης κυκλοφορίας κατά τη διάρκεια εκτέλε¬ 
σης των παραπάνω έργων. 

γ) Τον έλεγχο και έγκριση των μέτρων καθώς και των με¬ 
λετών διαχείρισης της κυκλοφορίας κατά τη διάρκεια διε- 
ξαγωγήςτων Ολυμπιακών Αγώνων αλλά και κατά τη διάρ¬ 
κεια των δοκιμαστικών εφαρμογών. 

δ) Τον έλεγχο και έγκριση των μελετών σήμανσης σχε¬ 
τικών με τα παραπάνω αντικείμενα. 

ε) Τις ενέργειες για την έκδοση των απαιτούμενων 
αστυνομικών αποφάσεων κατά περίπτωση για όλα τα πα¬ 
ραπάνω από τη Δ/νση Τροχαίας Αττικής. 

στ) Τη συνεχή παρακολούθηση των παραπάνω μέτρων 
και ρυθμίσεων σε συνδυασμό μετά άλλα εκτελούμενα με¬ 
γάλα έργα στο Νομό Αττικής (π.χ. ΜΕΤΡΟ, ΑΤΤΙΚΗ ΟΔΟΣ, 
Λ. ΚΗΦΙΣΟΥ, ΑΕΡΟΔΡΟΜΙΟ) και στα πλαίσια της γενικό¬ 
τερης διεξαγωγής της κυκλοφορίας στο Λεκανοπέδιο. 

ζ) Την εκπροσώπηση του ΥΠΕΧΩΔΕ στο «Αθήνα 2004» 
για θέματα μεταφορών στα πλαίσια του στρατηγικού σχε¬ 
δίου μεταφορών για τους Ολυμπιακούς Αγώνεςτου 2004, 
καθώς και για τον έλεγχο της κυκλοφοριακής μελέτης 
πρόβλεψης των μετακινήσεων κατά τη διάρκεια των αγώ¬ 
νων σε συνεργασία με την Οργανωτική Επιτροπή Ολυ¬ 
μπιακών Αγώνων «Αθήνα 2004 Α.Ε.». 

η) Τη στελέχωση του Κέντρου Ελέγχου και Διαχείρισης 
Κυκλοφορίας για το Νομό Αττικής όταν αυτό συσταθεί. 

θ) Τη συλλογή στοιχείων κυκλοφορίας στο βασικό οδι¬ 
κό δίκτυο του Νομού Αττικής για τις ανάγκες σχεδιασμού 
της κυκλοφορίας στα πλαίσια διεξαγωγής των Ολυμπια¬ 
κών Αγώνων 2004. Η συλλογή και επεξεργασία των στοι¬ 
χείων αυτών θα είναι δυνατόν να υποστηριχθεί και από 
υπηρεσίες κυκλοφοριακού συμβούλου. 

Το ανωτέρω Γραφείο ανήκει στο Τμήμα Μελετών Κυ¬ 
κλοφορίας και Τεχνικής Υποστήριξης Αττικής (στ) της 
Δ/νσης Μελετών Έργων Οδοποιίας. 

2) Γ ραφείο Φωτεινής Σηματοδότησης και Τηλεματικής 
με ονομασία «Γραφείο Φωτεινής Σηματοδότησης και Τη¬ 
λεματικής 2004» και με αντικείμενο: 

α) Τον έλεγχο και έγκριση μελετών φωτεινής σηματο¬ 
δότησης που αφορούν στο αντικείμενο των μελετών και 
έργων της «ΕΥΔΕ/ΕΣΕΑ» και σε συνεχή συνεργασία με 
την Υπηρεσία αυτή. 

β) Τον έλεγχο και έγκριση των μελετών προσαρμογής 
φωτεινής σηματοδότησης κατά τη διάρκεια εκτέλεσης 
των παραπάνω έργων. 


γ) Τον έλεγχο και έγκριση των μελετών προσαρμογής 
φωτεινής σηματοδότησης κατά τη διάρκεια διεξαγωγής 
των Ολυμπιακών Αγώνων αλλά και κατά τη διάρκεια των 
δοκιμαστικών εφαρμογών. 

δ) Την έγκριση μελετών τηλεματικής που αφορούν στην 
εξυπηρέτηση των αναγκών διεξαγωγής της κυκλοφο¬ 
ρίας. 

ε) Τον έλεγχο και τη λειτουργία του ολοκληρωμένου συ¬ 
στήματος διαχείρισης της κυκλοφορίας του Νομού Αττι¬ 
κής σε συνεργασία με όλους τους υπόλοιπους εμπλεκό¬ 
μενους σχετικά φορείς. 

στ) Στελέχωση του Κέντρου Ελέγχου και Διαχείρισης 
της Κυκλοφορίας για το Νομό Αττικής, όταν αυτό συστα¬ 
θεί για θέματα φωτεινής σηματοδότησης και Τηλεματι¬ 
κής. 

Το ανωτέρω Γραφείο ανήκει στο Τμήμα Σηματοδότη¬ 
σης και Οδικής Ασφάλειας (ζ) της Δ/νσης Μελετών Έρ¬ 
γων Οδοποιίας. 

Β. Στα Γ ραφεία «Κυκλοφορίας 2004», «Φωτεινής Σημα¬ 
τοδότησης και Τηλεματικής 2004» προΐστανται Υπάλλη¬ 
λοι της κατηγορίας ΠΕ με Α’ βαθμό των κλάδων Πολιτικών 
Μηχανικών ή Αγρονόμων - Τοπογράφων Μηχανικών. 

Γ. Τέλος τα ανωτέρω Γ ραφεία (Κυκλοφορίας 2004, Φω¬ 
τεινής Σηματοδότησης και Τηλεματικής 2004) θα εξακο¬ 
λουθούν να λειτουργούν, όπως περιγράφεται παραπάνω, 
μέχρι να εκδοθεί το Π.Δ. για το Νέο Οργανισμό της Γ ενι¬ 
κής Γραμματείας Δημοσίων Έργων, οπότε και θα εντα¬ 
χθούν στο νέο οργανόγραμμα με την ίδια ή άλλη μορφή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2000 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. Φ555/480 (6) 

Σύσταση - Συγκρότηση Β' Πρωτοβάθμιου Υπηρεσιακού 
Συμβουλίου γιατρώντου ΙΚΑ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

α) Τηςπαρ. Ιγτου άρθρου 158τωνπαρ. 3 και 4του άρ¬ 
θρου 159, των παρ. 2, 4 και 5 του άρθρου 160, της παρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 Υ.Κ. και των παρ. 9 και 17 του άρθρου 
δεύτερου του Ν. 2683/1999 (ΦΕΚ 19/Α). 

β) Των άρθρων 36 παρ. 1 και 43 τσυ Π.Δ/τος 410/1988 
(ΦΕΚ 191 /Α) και της παραγράφου Β4του άρθρου 40 του 
Ν. 1884/1990 (ΦΕΚ81/Α). 

γ) Του άρθρου 27 του Ν. 2081/1992 (ΦΕΚ 154/Α) με το 
οποίο προστέθηκε άρθρο 29 Α στον Ν. 1558/1985 (ΦΕΚ 
137/Α). 

δ) Τις Οργανικές διατάξεις του ΙΚΑ (Π.Δ. 266/1989, 
όπως τροποποιήθηκε με το Π.Δ. 154/1991 και 363/1992. 

ε) Την αριθ. 3566/1998 απόφαση του Συμβουλίου της 
Επικράτειας. 

στ) Την αριθ. 275/2000 Γνωμοδότηση του Δ. Τμήματος 
του Νομικού Συμβουλίου του Κράτους. 

ζ) Του άρθρου 1 του Ν. 2469/97 (ΦΕΚ38/Α). 

η) Το γεγονός ότι από τις διατάξεις της απόφασης αυ¬ 
τής προκαλείται επιπλέον επιβάρυνση ύψους 750.000 
δρχ. ετησίως η οποία θα βαρύνει τον προϋπολογισμό του 
ΙΚΑστο Κ.Α.Ε. 0264. 

θ) Την 80027/8.5.2000 (610 Β) απόφαση του Υπουργού 
Εργασίας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Εργασίας και Κοιν. Ασφαλίσεων», 
αποφασίζουμε: 

1) Συγκροτούμε το Β' Πρωτοβάθμιο πενταμελές Υπη¬ 
ρεσιακό Συμβούλιο του ΙΚΑ, αρμόδιο για όλους τους 
γιατρούς του Ιδρύματος, πλην αυτών με βαθμό Γενικού 
Διευθυντή, ως εξής: 

α. Τρεις (3) μόνιμους γιατρούς με βαθμό Διευθυντή από 
αυτούς που υπάγονται στην αρμοδιότητα του Υπηρεσια¬ 
κού Συμβουλίου και υπηρετούν στην έδρα του Υπηρεσια¬ 
κού Συμβουλίου. 

β. Δύο (2) αιρετούς εκπροσώπους των γιατρών με βαθ¬ 
μό τουλάχιστον Α με τους αναπληρωτές τους. 

2) Τα υπό στοιχεία α μέλη της προηγούμενης παραγρά¬ 
φου ορίζονται από το οικείο Διοικητικό Συμβούλιο. Κατά 
την πρώτη συγκρότηση τα ανωτέρω μέλη ορίζονται από 
το Διοικητικό Συμβούλιο, σύμφωνα με τις διατάξεις της 
παραγράφου 9 του άρθρου δεύτερου του Ν. 2683/1999. 

3) Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσικού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι γιατροί με 
βαθμό διευθυντή από αυτούς που υπάγονται στην αρμο¬ 
διότητα του Υπηρεσιακού Συμβουλίου και υπηρετούν 
στην έδρα του. Κατά την πρώτη εφαρμογή τα ανωτέρω 
δύο αναπληρωματικά μέλη ορίζονται σύμφωνα με την 
παρ. 9 του άρθρου δεύτερου του Ν. 2683/1999. Στην πε¬ 
ρίπτωση που προεδεύει ο αναπληρωτής του προέδρου 
θα συμμετέχει ωςτακτικό μέλος ο αναπληρωτής του προ- 
εδρεύοντος. 

4) Εισηγητής ορίζεται με απόφαση του οικείου Διοικητι¬ 
κού Συμβουλίου, ο προϊστάμενος της υπηρεσίας προσω¬ 
πικού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού. 

5) Χρέη γραμματέα στο Ειδικό Υπηρεσιακό Συμβούλιο 
εκτελεί υπάλληλος που ορίζεται με τον αναπληρωτή του 
από το οικείο Διοικητικό Συμβούλιο. 

6) Η θητεία των μελώντων Υπηρεσιακών Συμβουλίωνεί- 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων, λήγει 
στις 31.12.2000. 

7) Κατά την πρώτη συγκρότηση του Β' Πρωτοβάθμιου 
Υπηρεσιακού Συμβουλίου ως αιρετοί εκπρόσωποι των 
μονίμων γιατρών ορίζονται οι εκπρόσωποι που αναδεί¬ 
χτηκαν από τις εκλογές της 26.2.2000. Όταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας Ιδιωτικού Δικαίου, αντί των δύο αιρετών εκπρο¬ 
σώπων των μονίμων γιατρών μετέχουν δύο αιρετοί 
εκπρόσωποιτου προσωπικού με σύμβαση εργασίας Ιδιω¬ 
τικού Δικαίου αορίστου χρόνου. Επίσης όταν το Υπηρε¬ 
σιακό Συμβούλιο κρίνει θέματα γιατρών με ειδική σύμβα¬ 
ση του άρθρου ΙΟτουΝ.Δ. 1204/72, αντί των δύο αιρετών 
εκπροσώπων των μονίμων γιατρών μετέχουν δύο αιρετοί 
εκπρόσωποι με ειδική σύμβαση του άρθρου 10 του Ν.Δ. 
1204/72. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-♦- 

Αριθ. Υ9α/οικ. 4209 (7) 

Αναγνώριση δαπάνης αγοράς φαρμάκων από το 
Εξωτερικό. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Β.Δ. 665/62. 

2. Τις διατάξεις του εδαφίου γ' της παρ. 3 του άρθρου 
19τουΝ. 1199/81. 

3. Την κοινή απόφαση των Πρωθυπουργού και Υπουρ¬ 
γού Υγείας και Πρόνοιας αρ. 2850/20.4.2000 «για ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας». 

4. Την ανάγκη απλούστευσηςτων διαδικασιών αναγνώ¬ 
ρισης της δαπάνης αγοράς φαρμάκων από το Εξωτερικό 
σε βάρος του Δημοσίου, για την ταχύτερη εξυπηρέτηση 
των ασφαλισμένων, αποφασίζουμε: 

Η αναγνώριση της δαπάνης για το Δημόσιο, φαρμάκων 
από το εξωτερικό θα γίνεται όπως ορίζεται με την αρ. Φ.7 
οικ. 520/31.3.2000 κοινή εγκύκλιο των Υπουργών Εργα¬ 
σίας και Κοινωνικών Ασφαλίσεων και Υφυπουργού Υγείας 
και σύμφωνα πάντα με τις διαδικασίες που καθορίζονται 
με αυτή. 

Η αρ. Α7α/οικ. 1652/19.2.85 υπουργική απόφαση (ΦΕΚ 
114/5.3.85 τ.Β') καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 

Ο ΥΦΥΠΟΥΡΓΟΣ 

ΔΗΜ. ΘΑΝΟΣ 
-♦- 

Αριθ. 81610 (8) 

Συγκρότηση ομάδας Διοίκησης Έργου στο Υπουργείο 

Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 2503/1997 (ΦΕΚ 107Α71997). 

β) Του άρθρου 13 του Π.Δ/τος 36/2000 «Οργανισμός 
Υπουργείου Δικαιοσύνης» (ΦΕΚ29Α’). 

γ) Του άρθρου 29Ατου Ν. 1558/85 (ΦΕΚ 137/Α") όπως 
αυτό προστέθηκε με το άρθρο 27 του Ν. 2081 /1992 (ΦΕΚ 
154/Α') και αντικαταστάθηκε με το άρθρο 1, παράγραφος 
2ατου Ν. 2469/1997 (ΦΕΚ38/Α’). 

2. Την ανάγκη οργάνωσης των διαδικασιών που συνά- 
πτονται με τη λειτουργία του Κέντρου Απεξάρτησης Τοξι¬ 
κομανών Κρατουμένων Ελαιώνα Θηβών και επιβάλλουν 
εξειδικευμένη επαγγελματική κατάρτιση ειδική επιστημο¬ 
νική γνώση και εμπειρία. 

3. Το γεγονός ότι από την παρούσα απόφαση προκα- 
λείται δαπάνη σε βάρος του Κρατικού προϋπολογισμού 
το ύψος και η κάλυψη της οποίας θα προσδιοριστεί με την 

έκδοση κοινής απόφασης των Υπουργών Οικονομικών και 
Δικαιοσύνης, αποφασίζουμε: 

1. Συγκροτούμε Ομάδα Διοίκησης Έργου προς εκτέλε¬ 
ση των ακόλουθων έργων που συνάπτονται με την άσκη¬ 
ση των αρμοδιοτήτων της Διεύθυνσης Οργάνωσης και 
Λειτουργίας Ειδικών Θεραπευτικών Καταστημάτων, η 
οποία συστάθηκε στην Κεντρική Υπηρεσία του Υπουργεί¬ 
ου Δικαιοσύνης κατά τα ειδικότερα οριζόμενα στις διατά¬ 
ξεις του άρθρου 13 του Π.Δ/τος 36/2000 «Οργανισμός 
Υπουργείου Δικαιοσύνης». 

α) Εξειδίκευση των αρχών των θεραπευτικών προγραμ¬ 
μάτων, ως προς την απεξάρτηση, επαγγελματική κατάρ¬ 
τιση και κοινωνική επανένταξη των κρατουμένων, που θα 
εφαρμοστούν στα Ειδικά Θεραπευτικά Καταστήματα 
εντός του πλαισίου αρχών που έθεσε η υπ’ αριθμ. 
149020/2.12.99 κοινή απόφαση των Υπουργών Υγείας - 
Πρόνοιας και Δικαιοσύνης. 

β) Συνεχής και αδιάλειπτη αξιολόγηση του συστήματος 
επιλογής των κρατουμένων που συμμετέχουν στα θερα¬ 
πευτικά προγράμματα και η διατύπωση εισήγησης προς 
τον Υπουργό Δικαιοσύνης, για την έκδοση των αναγκαίων 
κανονιστικών πράξεων. 

γ) Άσκηση ελέγχου και εποπτείας επί της εφαρμογής 
του θεραπευτικού προγράμματος και η ανάπτυξη δράσε¬ 
ων αξιολόγησης των επιμέρους εφαρμογών με σκοπό την 
άσκηση διορθωτικών παρεμβάσεων, ώστε να επιτελείται 
με αποτελεσματικότητα ο δημόσιος σκοπός της λειτουρ¬ 
γίας των Ειδικών Θεραπευτικών Καταστημάτων. 

δ) Εκπόνηση προγράμματος θεωρητικής και βιωματι¬ 
κής εκπαίδευσης του πάσης φύσεως θεραπευτικού προ¬ 
σωπικού των Ειδικών θεραπευτικών Καταστημάτων (επι¬ 
στημονικού, διοικητικού θεραπευτικού, σωφρονιστικού, 
κ.α.). 

ε) Μελέτη σύνταξης διοικητικών δομών των Ειδικών Θε¬ 
ραπευτικών Καταστημάτων ώστε η διάρθρωση και λει¬ 
τουργία τους να συντείνει στην αποτελεσματική και απο¬ 
δοτική πραγμάτωση του δημοσίου σκοπού για τον οποίο 
έχουν συσταθεί. 


στ) Εξεύρεση πόρωνχρηματοδότησηςτων λειτουργιών 
που επιτελούν τα Ειδικά Θεραπευτικά Καταστήματα και η 
ανάπτυξη των προσηκουσών διοικητικών δράσεων για 
την ένταξή τους σε προγράμματα της Ευρωπαϊκής Ένω¬ 
σης ή άλλων Διεθνών Οργανισμών. 

2. Η συγκροτούμενη Ομάδα Διοίκησης Έργου αποτε- 
λείταιαπό τους: 

α) Ανδρέα Φάκο, Αντεισαγγελέα του Αρείου Πάγου, ως 
Πρόεδρο. 

β) Ιωάννη Λιάππα, Ψυχίατρο, αναπληρωτή καθηγητή 
Ψυχιατρικής Πανεπιστημίου Αθηνών. 

γ) Ιωάννη Τέντη, Υπεύθυνο εφαρμογής προγραμμάτων 
υποστήριξηςτοξικομανών κρατουμένων ΚΕ.ΘΕ.Α. στη Δι¬ 
καστική Φυλακή Κορυδαλλού. 

δ) Τιμόθεο Σακελλαρίου, Διευθυντή Κέντρου Υγείας 
Μεγάρων, Παθολόγο - Διδάκτορα Ιατρικής Διαβητολόγο. 

ε) Γεώργιο Μπαρδάνη, Ψυχίατρο, αντιπρόεδρο 
Ο.ΚΑ.ΝΑ. 

στ) Αθανάσιο Παναγιωτόπουλο, απόφοιτο της Εθνικής 
Σχολής Δημόσιας Διοίκησης, Προϊστάμενο του Τμήματος 
Διοίκησης Προσωπικού της Κεντρικής Υπηρεσίας του 
Υπουργείου Δικαιοσύνης. 

ζ) Χαράλαμπο Πουλόπουλο, Διδάκτορα Κοινωνικών 
Επιστημών, Διευθυντή ΚΕ.ΘΕ.Α. 

3. Η συγκροτούμενη Ομάδα Διοίκησης Έργου οφείλει 
να ολοκληρώσει πλήρως την άσκηση των λειτουργιών 
που της ανατίθενται εντός χρονικού διαστήματος δύο (2) 
ετών. 

4. Η αμοιβή ή αποζημίωση των μελών της Ομάδων Διοί¬ 
κησης Έργου θα καθοριστεί με κοινή απόφαση των 
ΥπουΟργών Οικονομικών και Δικαιοσύνης σύμφωνα με 
τις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2000 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ. 9γ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































